**Kisbér Város Polgármesterétől**

**2870 Kisbér, Széchenyi u 2.**

**Előterjesztés**

**Kisbér Város Önkormányzatának Képviselő-testülete**

**2025. március 14. -i ülésére**

**Tárgy:** a Kisbér, 1032/2 hrsz.-ú ingatlanra földmérés elkészítése

**Tisztelt Képviselő-testület!**

Kisbér Város Önkormányzata a **TOP\_PLUSZ-1.2.1-21-KO1-2022-00068 (Közösség- és zöldinfrastruktúra fejlesztése Kisbéren)** pályázati kódszámhoz tartozó Támogatási Szerződésben foglalt fejlesztés megvalósítása érdekében a Kisbér, 1032/2 hrsz.-ú ingatlan helyzetének rendezése vált szükségessé.

A pályázatban a fejlesztéssel érintett ingatlanok: Kisbér 1603, 1032/2, 216/1, 855, 1641/15 hrsz.

A Kisbér 1603, 216/1, 855, 1641/15 hrsz-ú ingatlanok Kisbér Város Önkormányzata 1/1 tulajdonában vannak. Az 1032/2 hrsz-ú ingatlan tulajdonosa az Észak-dunántúli Vízmű Zrt. (továbbiakban: ÉDV Zrt.).

2024. augusztus 6. napján hivatalos levél került megküldésre az ÉDV Zrt. vezérigazgatója részére, melyben bemutatásra került a tárgyi projekt célja és tartalma, valamint tájékoztattuk a 1032/2 hrsz-ú ingatlan projektben való érintettségéről, egyúttal kérve az ÉDV Zrt. együttműködését.

Az ÉDV Zrt-től 2024. szeptember 2. napján érkezett visszajelzés a megkeresésre: támogatják a fejlesztési terveket, a jogi eljárás lehetőségeit egyeztetik, későbbi tájékoztatást ígérnek.

Az ÉDV Zrt. következő levele 2024. október 10. napján kelt, melyben tájékoztattak, hogy javasolják az érintett terület kapcsán egy ingatlan-nyilvántartási bejegyzésre alkalmas használati (szolgalmi) szerződés elkészítését.

Az Önkormányzat ennek megfelelően a változási vázrajz előkészítéséhez felkérte Szilvás Károly Dániel földmérő mérnököt a Kisbér 1032/2 hrsz-ú földrészlet telekhatár-kitűzésére, felmérésének elkészítésére.

Szilvás Károly Dániel 2024. október 29. napján kelt levelében tájékoztatta az önkormányzatot, hogy a tárgyi 1032/2 hrsz-ú ingatlan földhivatali térképezése a megengedett eltéréshez képest jócskán eltér a helyszíni állapothoz képest, ezért a munka felfüggesztésre került. A térképi eltérés kijavítását az illetékes földhivataltól (felmérési és térképezési hiba kijavítása) megkérte, azonban ezt követően a földhivatal tájékoztatást adott arról, hogy nincs térképezési hiba a területen.

Szilvás Károly Dániel ezen levélváltás után a kitűzést elvégezte, a változási vázrajz elkészült, mely ismételten egyeztetésre került az ÉDV Zrt.-vel.

Az ÉDV Zrt.-vel folytatott egyeztetés eredményeképpen egy megoldási javaslat született, hogy a térépen jelölt anomáliát egy telekhatár rendezéssel próbáljuk kezelni.

A mellékelt változási vázrajz mutatja a jelenlegi és a telekhatár rendezés után előállt, a pályázat szempontjából már megfelelő állapotot. Ezen esetben azonban a szomszédos Kisbér 1032/1. hrsz.-ba történő „belógást” a jövőben az önkormányzat részéről majd kezelni kell.

Kérem Tisztelt Képviselő- testülettől a Szilvás Károly Dániel által elkészített változási vázrajz elfogadását, valamint mellékelten csatolom a terület jogi rendezése szempontjából szükséges további eljárási lépések fázisait, annak költségvonzatát. Kérem ezen költségek tudomásul vételét.

**Kisbér, 2025. március 6.**

Sinkovicz Zoltán

polgármester

**Határozati Javaslat**

Kisbér Város Önkormányzatának Képviselő-testülete támogatja a Kisbér 1032/2 hrsz.-ú ingatlan telekhatár rendezését az előterjesztés tartalmának megfelelően. Az eljárás lefolytatásához szükséges … Ft. összegű illetéket, valamint … Ft. összegű megbízási díjat Szilvási Károly Dániel részére a 2025. évi költségvetése terhére biztosítja.

**Határidő**: azonnal

**Felelős:** Sinkovicz Zoltán polgármester